འདི་ཉིད་ནི་བྱང་ཆུབ་སེམས་དཔའི་མཐོང་བའི་ལམ་མོ། ངེས་པར་འབྱུང་བའི་གནས་ནི་དེའི་གོང་མ་ས་དྲུག་པོ་དག་
གོ་ཞེས་བྱ་བ་ནི་བསྒོམ་པས་སྤང་བར་བྱ་བའི་མཚན་མ་རྣམ་པ་སྣ་ཚོགས་ལ་མངོན་པར་ཞེན་པ་སྤངས་པའི་མཐར་
ཐུག་པར་འགྲོ་བ་དང་རྩོལ་བ་དང་བཅས་པའི་སྦྱོར་བའི་མཐར་ཐུག་པར་འགྲོ་བའི་ཕྱིར། ས་འདི་དག་ལ་ངེས་པར་
འབྱུང་བའི་གནས་ཞེས་བྱའོ། ལུང་བསྟན་པའི་གནས་ནི་ས་བརྒྱད་པའོ་ཞེས་བྱ་བ་ནི་མཚན་མ་ཐམས་ཅད་ལ་འབད་
པ་དང་འདུ་ཤེས་རྣམ་པ་ཐམས་ཅད་དུ་བྲལ་བས་ས་བརྒྱད་པ་ནི་སངས་རྒྱས་སུ་འགྲུབ་པར་ངེས་པ་ཡིན་ཏེ། སངས་
རྒྱས་བཅོམ་ལྡན་འདས་རྣམས་ཀྱིས་མངོན་སུམ་དུ་ལུང་བསྟན་པས་ལུང་སྟོན་ཏོ། བརྗོད་པའི་གནས་ནི་དགུ་པའོ་ཞེས་
བྱ་བ་ནི་ས་དགུ་པར་ཉན་ཐོས་དང་རང་སངས་རྒྱས་རྣམ་པས་སོ་སོ་ཡང་དག་པར་རིག་པ་བཞི་ཁྱད་པར་དུ་འཕགས་
པ་རྙེད་པས་ན་བླ་ན་མེད་པའི་ཆོས་ཆེན་པོ་བརྗོད་པ་ཡིན་ནོ། དབང་བསྐུར་བའི་གནས་ནི་བཅུ་པའོ་ཞེས་བྱ་བ་ནི་ས་བཅུ་
པ་ལ་བྱང་ཆུབ་སེམས་དཔའི་ལམ་གྱི་མཐར་ཕྱིན་པས་ན། ཕྱོགས་བཅུའི་འཇིག་རྟེན་གྱི་ཁམས་ན་རྣམ་པར་བཞུགས་
པའི་སངས་རྒྱས་བཅོམ་ལྡན་འདས་རྣམས་ཀྱིས་འོད་ཟེར་དག་གིས་མངོན་པར་དབང་བསྐུར་བས་དབང་བསྐུར་བའོ།
ཕྱིན་པའི་གནས་ནི་སངས་རྒྱས་རྣམས་ཀྱི་ཆོས་ཀྱི་སྐུའོ་ཞེས་བྱ་བ་ནི་སྒྲིབ་པ་ཐམས་ཅད་སྤངས་པ་དང་། དེའི་གཉེན་
པོ་ཟག་པ་མེད་པའི་ཆོས་ཀྱི་ས་བོན་རབ་ཏུ་རྒྱས་པས་གནས་གྱུར་པའི་རང་བཞིན་ཆོས་ཐམས་ཅད་ལ་དབང་བྱེད་པ།
ཀུན་གཞི་མེད་པ་ཞེས་བྱ་བ་སངས་རྒྱས་རྣམས་ཀྱི་ཆོས་ཀྱི་སྐུའོ། དེས་ན་ཆོས་རྟོགས་པར་བྱ་བའི་མཐར་ཕྱིན་པས་
ན་ཕྱིན་པའི་གནས་ཞེས་བྱའོ། གཞན་དག་ན་རེ་གློ་བུར་གྱི་དྲི་མ་མ་ལུས་པར་བསྩལ་བས་ཆོས་ཀྱི་དབྱིངས་རབ་ཏུ་
རྣམ་པར་དག་པ་ཉིད་ནི་ཆོས་ཀྱི་སྐུ་ཡིན་པས་ཆོས་ཀྱི་སྐུའོ་ཞེས་ཟེར་རོ། འཇམ་དཔལ་ཁྲོ་བོ་གཙོ་བོ་ཡིས། བརྟུལ་
ཞུགས་བཟླས་པ་དང་བཅས་པ། རྟོག་ལས་ཆོ་ག་བཞིན་གསུངས་པའི། དངོས་གྲུབ་མཆོག་ནི་ཉམས་པར་འགྱུར།
གང་ཞིག་བདེ་གཤེགས་བསམ་ལྡན་ནས། བརྟུལ་ཞུགས་བཟང་པོ་མེད་པ་དང་། དེ་བཞིན་གཟུགས་ལ་སོགས་མེད་
ཀྱང་། དངོས་གྲུབ་མཆོག་རྣམས་དེས་ཐོབ་ཅིང་། ཉོན་མོངས་མེད་པར་ཅི་འདོད་པར། འདོད་པ་ཐམས་ཅད་རྙེད་པར་
འགྱུར། གང་ཞིག་བདེ་གཤེགས་བསམ་ལྡན་ཞིང་། བློ་ནི་མ་རྨོངས་བརྟན་པ་ཡིས། སྲིད་པ་ཉོན་མོངས་བགྲོད་དཀའ་
རྒོལ། དེ་བཞིན་གཤེགས་པ་ཐམས་ཅད་ལ། ཕྱག་བྱས་ནས་ནི་དངོས་གྲུབ་མཆོག ། བདེ་གཤེགས་བསམ་པ་ལྡན་
པས་འཐོབ། དེ་ལྟར་ཤེས་ནས་དེ་ཡི་ཚེ། བདེ་གཤེགས་ལམ་མཆོག་བསྟན་པར་བྱ། ཉོན་མོངས་སྡུག་བསྔལ་འཇིག་
འགྱུར་བ། འཇིག་རྟེན་ལྷ་ནི་ཡོང་མི་བསྙེན། དེ་ལྟར་སེམས་ཅན་གདུག་འདུལ་བའི། ལས་རྣམས་ཇི་སྐད་གསུངས་པ་
ཡང་། དཀོན་མཆོག་གསུམ་ནི་བསྲུང་ཕྱིར་གྱི། གཞན་དུ་གར་ཡང་ཡོང་མི་སྦྱར། དེ་ནས་གཞན་ཡང་བསྐྲད་པའི་ལས།
འདི་དག་གར་ཡང་རུང་བར་ནི། དེ་བཞིན་བྱེད་པར་འདོད་པ་ལ། དེ་བཞིན་བར་ནི་བཤད་པར་བྱ། དེ་བཞིན་དུར་ཁྲོད་
ཐལ་བ་ཡིས། མཁས་པས་དགྲ་ཡི་གཟུགས་བརྙན་བྲི། དེ་སྟེ་རྐང་གཉིས་འདུག་ནས་སུ། འཇམ་དཔལ་ཁྲོ་བོའི་
སྤྱན་སྔར་ནི། ཆེ་གེ་མོ་ཞིག་སྐྲོད་ཅིག་ཅེས། དེ་ཡི་མིང་ནི་མཐར་སྦྱར་ནས། དེ་བཞིན་ཧཱུྃ་དང་ཕཊ་དག་དང་། ཧཱུྃ་ཡང་
བརྗོད་དེ་ཁྲི་བཟླས་ན། གདོན་མི་ཟ་བར་བསྐྲད་པར་འགྱུར། ཡང་ན་ཐལ་བ་དེ་ཉིད་ཀྱིས། དགྲ་ཡི་གཟུགས་བརྙན་བྲི་
ནས་ནི། དེ་ཡི་སྙིང་གར་རྐང་གཡོན་གྱིས། གདོན་མི་ཟ་བར་བརྫིས་ནས་སུ། ཉི་མ་ལ་ནི་ཁ་བལྟས་ནས། གཤིན་རྗེའི་
གཤེད་པོ་བཟླས་ན་ནི། སྐད་ཅིག་གིས་ནི་དགྲ་བོ་དེ། རབ་ཏུ་ཚ་བའི་ནད་ཀྱིས་འདེབས། དེ་ནས་ཞི་བའི་ཆོ་ག་ཡིས།
བདག་ཉིད་ཀྱིས་ནི་ཞི་བར་བྱ། ཐམས་ཅད་མཁྱེན་པ་ཁོ་ནས་མཁྱེན། ཞེས་བྱ་བ་ལ་སོགས་པའི་དོན་ནི་གསལ་བས་
མ་བཤད་དོ། འདི་དག་ཙམ་གྱིས་རྒྱུ་དང་འབྲས་བུའི་དངོས་པོར་ཁས་བླངས་པའི་ཐབས་མེད་པར་བསྟན་ཏོ། ད་ནི་རྒྱུ་
དང་འབྲས་བུའི་དངོས་པོ་ཉིད་ཀྱང་མེད་པར་བསྟན་པའི་ཕྱིར། རྒྱུ་དང་འབྲས་བུའི་དངོས་པོ་ཡང་རིགས་པ་མ་ཡིན་ཏེ།
ཅིའི་ཕྱིར་ཞེ་ན། འདི་ལྟར། དུ་མས་དངོས་པོ་གཅིག་མི་བྱེད། དུ་མས་དུ་མ་བྱེད་མ་ཡིན། གཅིག་གིས་དུ་མའི་དངོས་
མི་བྱེད། གཅིག་གིས་གཅིག་བྱེད་པ་ཡང་མིན། ཞེས་བྱ་བ་སྨོས་སོ། ཚིགས་སུ་བཅད་པ་འདི་ལ་ནི། རྣམ་པར་རྟོག་
པ་བཞི་ཡོད་དེ། དེ་ལ་དང་པོའི་དབང་དུ་བྱས་ནས། དུ་མས་གཅིག་བྱེད་པ་མ་ཡིན་ཏེ་ཞེས་བྱ་བ་སྨོས་སོ། ཅིའི་ཕྱིར་
དུ་མས་གཅིག་མི་བྱེད་སྙམ་པ་ལ། འདི་ལྟར། ངོ་བོ་ཉིད་ཐ་དད་པ་མིག་ལ་སོགས་པ་དག་ལས་ཞེས་བྱ་བ་སྨོས་ཏེ།
སོགས་པ་སྨོས་པས་ནི་གཟུགས་དང་སྣང་བ་དང་ཡིད་ལ་བྱེད་པ་ལ་སོགས་པ་དག་བསྡུའོ། འབྲས་བུ་ཐ་དད་པ་མ་
ཡིན་པ་ཞེས་བྱ་བ་ནི་མིག་གི་རྣམ་པར་ཤེས་པ་སྟེ་འབྱུང་བར་ཁས་བླངས་པ་ལ། རྒྱུ་ཐ་དད་པ་ནི་ཐ་དད་པ་བྱེད་པར་
མི་འགྱུར་རོ། ཅིའི་ཕྱིར་སྙམ་པ་ལ། དེ་ཐ་དད་ཀྱང་ཞེས་བྱ་བ་སྨོས་ཏེ། རྒྱུ་ཐ་དད་ཀྱང་ངོ་། ཐ་དད་པ་མེད་པའི་ཕྱིར་རོ་
ཞེས་བྱ་བ་ནི་འབྲས་བུའོ། དེ་ལྟ་ན། ཐ་དད་པ་མ་ཡིན་པ་མེད་ཀྱང་ཞེས་བྱ་བ་ནི་རྒྱུ་ལ་བྱའོ། ཐ་དད་པ་མེད་པར་གྱུར་
པས། ཞེས་བྱ་བ་ནི་འབྲས་བུའོ། དེ་ལྟ་བས་ན་ཐ་དད་པ་མེད་པ་ནི་རྒྱུའོ། ཐ་དད་པ་མེད་པ་བྱེད་པར་མི་འགྱུར་བ་ནི་
འབྲས་བུའོ། རྒྱུའི་ཐ་དད་པ་དང་ཐ་དད་པ་མེད་པའི་རྗེས་སུ་འགྲོ་བ་དང་ལྡོག་པ་ལ་ལྟོས་པ་འབྲས་བུའི་ཐ་དད་པ་
དང་། ཐ་དད་པ་མེད་པ་དག་ནི་རྒྱུ་དང་བཅས་པར་འགྱུར་ན། འདིར་ནི་དེ་ལྟ་མ་ཡིན་ཏེ། དེའི་ཕྱིར་འབྲས་བུའི་ཐ་དད་
པ་དང་ཐ་དད་པ་མེད་པ་དག་ནི་རྒྱུ་མེད་པ་ཅན་དུ་འགྱུར་རོ། སློང་བ་པོའི་ལུས་གཟུགས་དང་། ཆས་ལ་སོགས་པ་
འཕྱས་བཏགས་ནས་མེ་ཏོག་ཕྲེང་ལ་སོགས་པ་ལྟར་དངོས་པོ་དེ་དག་མགོ་དང་མགྲིན་པ་ལ་སོགས་པར་བཏགས་
ཤིང་བཅིངས་ནས་གཏོང་བ་ནི་འཕྱ་བ་དང་ཅོ་འདྲི་བའི་སྦྱིན་པའོ། ཕྱིན་ཕྱོགས་སུ་བྱིན་པ་ནི་ས་ལ་སོགས་པ་ནི་དངོས་
སུ་ཟད་དོ། ཆེད་འགའ་གཏོང་ཆེད་འགའ་མི་གཏོང་བ་ནི་མི་རྟག་པའི་སྦྱིན་པའོ། སྦྱིན་པ་ལ་མ་གོམས་པས་གང་གི་
ཚེ་སློང་བ་པོ་འོངས་པ་དེ་དང་དེའི་ཚེ་སྦྱིན་པའི་ཚུལ་ལ་མ་བྱང་བར་གཏོང་བ་ནི་ཤིན་ཏུ་མ་སྦྱངས་པའི་སྦྱིན་པའོ། གང་
ཟག་དེ་ཡང་གཏོང་བར་བྱེད་ན་བདག་གིས་ཅིའི་ཕྱིར་མི་གཏོང་ཞེས་གཏོང་བ་ནི་གཞན་ལ་སྙོགས་པའི་སྦྱིན་པའོ།
བདག་ཉིད་ཚེའི་མཆོད་རྟེན་དང་། བྲན་གཡོག་ལ་